OpenLLM-France/wikimedia huggingface dataset:
# Eleccions legislatives del Kirguizstan de 2000

El 20 de febrer de 2000 es van celebrar eleccions legislatives al Kirguizstan, amb una segona volta el 12 de març.
Dels 105 que estaven en joc, 73 van ser guanyats per candidats independents, esdevenint una vegada més la força dominant al Parlament. Dels partits polítics, la Unió de Forces Democràtiques del Kirguizstan va poder ocupar la majoria d'escons: 12 diputats. La participació electoral va ser del 64,4%.

## Referències

* 1 2 Dieter Nohlen, Florian Grotz & Christof Hartmann (2001) Elections in Asia: A data handbook, Volume I, p440 ISBN 0-19-924958-X
* ↑ Nohlen et al., p447
# Elektroügli

Elektroügli - Электроугли (rus) - és una ciutat de l'óblast de Moscou, a Rússia.

## Història

Elektroügli es desenvolupà a partir de la construcció de la fàbrica anomenada Elektroügli el 1899, i rebé finalment l'estatus de ciutat el 1956.
# Elektrėnai

Elektrėnai ( escoltar (?·pàg.)) és una ciutat de Lituània amb prop de 14.000 habitants. Des de l'any 2000 és la capital del municipi d'Elektrėnai. Està situada entre les dues ciutats més grans de Lituània: Vílnius i Kaunas.

## Història

Elektrėnai és una de les noves ciutats de Lituània. Es va construir durant els temps soviètics com l'espai per habitar dels treballadors de la central elèctrica propera. El nom de la nova de la ciutat es deriva de la paraula "elektrinė" (central elèctrica). La majoria dels edificis a Elektrėnai són grans projectes d'habitatge en blocs construïts durant l'època soviètica, i no hi ha edificis històrics. La ciutat, tanmateix, està a prop del pantà d'Elektrėnai, un llac artificial que es va crear per tal de refredar la central elèctrica d'Elektrėnai. L'aigua està diversos graus més calent que la dels altres llacs propers.

## Hoquei sobre gel

Elektrėnai és ben coneguda per la seva tradicció d'hoquei sobre gel. Durant un període força llarg de temps va ser l'única ciutat a Lituània amb una pista de patinatge ben equipat, el Palau de Gel d'Elektrėnai. Dos NHL jugadors -Darius Kasparaitis i Dainius Zubrus- van néixer a la ciutat i van ser entrenats per Aleksey Nikiforov, un famós entrenador que actualment resideix a Long Island. L'equip local d'hoquei sobre gel, l'Energija, va jugar a la lliga letona. Habitants d'Elektrėnai constitueixen una part considerable de la selecció nacional d'hoquei sobre gel.

## Referències

* Història Arxivat 2013-12-11 a Wayback Machine. - Ciutat d'Elektrėnai

## Enllaços externs

* Virtual Tour d'Elektrėnai
# Engiadinès

L'engiadinès és format per dos dels cinc dialectes del romanx, l'aplec de parlars romanxos orientals que comprèn l'alt engiadinès i el baix engiadinès. Aquests parlars són designats també pels seus locutors pel nom de ladí, terme coincident amb el nom ladí de les varietats del retoromànic parlades a diverses valls de les províncies italianes de Bozen, Trento i Belluno, amb les quals no s'ha de confondre. Es distingeix dels altres dialectes, entre altres elements, per la retenció de les vocals anteriors i arrodonides /y/ i /ø/ (escrites ü i ö), que han esdevingut /i/ i /e/ en els altres dialectes.
L'alt engiadinès (anomenat en romanx puter) és una variant dialectal del romanx pròpia de l'Engiadina Alta, a la part oriental del cantó suís dels Grisons. És la primera que va ser escrita i és una de les varietats romanxes amb més tradició literària, i en el segle xix, quan era la variant més parlada. Fou prestigiosa essent la llengua de la zona de turisme aristocràtic al voltant de San Murezzan. El terme puter sembla que deriva de put (farinetes), volent significar menjadors de farinetes
El baix engiadinès (anomenat en romanx vallader i valader en engiadinès) és una varietat del romanx pròpia de l'Engiadina Baixa, a la part oriental del cantó dels Grisons, essent el dialecte amb més parlants actualment i una de les bases de l'actual llengua estàndard, juntament amb el sobreselvà i el surmiran.

## Referències

* ↑ Roché, Dena. «Switzerland's mysterious fourth language» (en anglès). BBC, 28-06-2018. [Consulta: 9 març 2021].
* 1 2 Posner, Rebecca; Green, John N. Bilingualism and Linguistic Conflict in Romance (en anglès). Walter de Gruyter, 1993, p. 233. ISBN 311011724X.
* ↑ Ricarda, Liver. Rätoromanisch – Eine Einführung in das Bündnerromanische (en alemany). Gunter Narr, 1999, p. 43. ISBN 3-8233-4973-2.
* ↑ Bezzola, Reto R. Litteratura dals rumauntschs e ladins (en romanx). Litteratura dals rumauntschs e ladins, 1979, p. 333.
# Engine

Engine és el 14è àlbum del grup de música heavy metal Loudness, publicat el 1998 per la discogràfica Ranch Life Records.

## Cançons

* Soul Tone - 2:43
* Bug Killer - 5:04
* Black Biohazand - 3:55
* Twist Of Chain - 3:40
* Bad Date-Nothin I Can Do - 2:58
* Apocalypse - 4:11
* Ace In The Hole - 4:09
* Sweet Dreams - 4:37
* Asylum - 6:27
* Burning Eye Balls - 4:58
* Junk His Head - 5:51
* 2008 (Candra 月天) - 2:47
* Coming Home - 6:07

## Formació

* Masaki Yamada: Veus
* Akira Takasaki: Guitarra
* Naoto Shibata: Baix
* Hirotsugu Homma: Bateria
# Discurs de l'ascensor

El discurs de l'ascensor (de l'anglès elevator pitch) és una conversa que consisteix a explicar de forma breu una idea de negoci, una empresa o un projecte a gent que en pugui estar interessada:
* Inversors
* Empresaris
* Accionistes
* Clients
Normalment s'aconsella als emprenedors que tinguin un resum executiu (1-3 pàgines), el model de negoci o pla d'empresa (20-40 pàgines), una presentació (10-15 diapositives) i la conversa de l'ascensor: el temps que triga l'ascensor a pujar fins al despatx del possible inversor o client.

## Com fer un discurs de l'ascensor

* Pautes per a la seva elaboració:
** Destacar el més rellevant.
** Aclarir les idees perquè tinguin coherència i consistència.
** Centrar-se en les habilitats i els punts clau.
* Punts claus a incloure:
** Quin és el producte o servei
** A quin mercat es dirigeix
** Quina innovació representa
** Qui és la competència
** Quin és l'avantatge competitiu (Michael E. Porter)
** Generar curiositat i apel·lar les emocions
** Cercar alternatives de reunió posterior
* Errors a evitar:
** No complir amb els temps. Es recomana una durada d'uns 60 segons, entre 150 i 225 paraules.
** Perdre's en els detalls.
** No deixar clar quin és el model de negoci
** Prometre uns guanys exagerats (ROI).

## Referències

* ↑ Peters, Tom. The Wow Project. 24, 1999, p. 116.

## Enllaços externs

* «Eduardo Remolins» (en castellà). [Consulta: 25 novembre 2010].
* http://www.businessknowhow.com/ (anglès)
* http://manuelgross.bligoo.com/content/view/303184/Describe_tu_proyecto_en_menos_de_47_segundos.html Arxivat 2010-09-06 a Wayback Machine. (castellà)
* Vídeo d'Eduardo Remolins
# L'Abadia

«L'Abadia» té aquests significats:
* L'Abadia (Reus), edifici de Reus (Baix Camp)
* L'Abadia i l'Altenmünster de Lorsch, panteó a Lorsch, Alemanya
* L'Abadia (les Borges Blanques), habitatge de les Borges Blanques (Garrigues)
* L'abadia de Northanger, novel·la de Jane Austen
* L'Abadia (Vernet), habitatge de Vernet (Artesa de Segre - Noguera)
* L'Abadia (Vilamalla), masia de Vilamalla (Alt Empordà)
# Pont del Solà (Sant Quirze Safaja)

El Pont del Solà és un pont del terme municipal de Sant Quirze Safaja, a la comarca del Moianès.
Està situat a la part occidental del terme, al damunt de la riera de Sant Quirze, i constitueix l'entrada a la urbanització del Solà del Boix des de la carretera BV-1341.

## Enllaços externs

* El Pont del Solà en el seu entorn, a l'Institut Cartogràfic de Catalunya
# Davidijordania poecilimon

Davidijordania poecilimon és una espècie de peix de la família dels zoàrcids i de l'ordre dels perciformes.

## Morfologia

* Els mascles poden assolir 15 cm de longitud total.

## Hàbitat

És un peix marí i d'aigües profundes que viu entre 5-70 m de fondària.

## Distribució geogràfica

Es troba al Mar del Japó, la costa pacífica del nord del Japó i el sud de la mar d'Okhotsk.

## Observacions

És inofensiu per als humans.

## Referències

* ↑ Popov A. M., 1931. On a new genus of fish Davidijordania (Zoarcidae, Pisces) from the Pacific. C. R. Acad. Sci. Leningrad 1931. 210-215.
* ↑ BioLib (anglès)
* 1 2 3 4 FishBase (anglès)
* ↑ Nóvikov, N. P.; Sokolovski, A. S.; Sokolóvskaia, T. G.; Iàkovlev, I. M., 2002. The fishes of Primorye. Vladivostok, Far Eastern State Tech. Fish. Univ., 552 p.
* ↑ Kim, I.S., Y. Choi, C.L. Lee, Y.J. Lee, B.J. Kim i J.H. Kim, 2005. Illustrated book of Korean fishes. Kyo-Hak Pub Co. Seül, Corea del Sud. 615p.
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
* ↑ Sokolovskaya, T.G., A.S. Sokolovskii i E.I. Sobolevskii, 1998. A list of fishes of Peter the Great Bay (the Sea of Japan). J. Ichthyol. 38(1):1-11.

## Bibliografia

* Anderson, M.E., 1994. Systematics and osteology of the Zoarcidae (Teleostei: Perciformes). Ichthyol. Bull. J.L.B. Smith Inst. Ichthyol. 60:120 p.
* Anderson, M.E. i V.V. Fedorov, 2004. Family Zoarcidae (Swainson, 1839). Eelpouts. Calif. Acad. Sci. Annotated Checklists of Fishes (34):58.
* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Eschmeyer, William N.: Genera of Recent Fishes. California Academy of Sciences. San Francisco, Califòrnia, Estats Units. iii + 697. ISBN 0-940228-23-8. Any 1990.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# James Crawford Angel

James Crawford Angel Marshall (Missouri, Estats Units, 1 d'agost de 1899 - Panamà, 8 de desembre de 1956), més conegut com a Jimmy Angel, fou un explorador i aviador estatunidenc, a qui s'atribueix la notícia de l'existència del Salt Àngel, a Veneçuela.
Entre les seves fites hi ha la d'haver aterrat al cim de l'Auyantepui el 1937, i a més a més, la cascada més gran del món rep el seu nom en el seu honor.
# Jurbise

Jurbise (en picard Djurbize, neerlandès Jurbeke) és un municipi belga de la província d'Hainaut a la regió valona. Està compost per les viles de Jurbise, Erbaut, Erbisœul, Herchies, Masnuy-Saint-Jean i Masnuy-Saint-Pierre.

## Burgmestres

* 1953-1958: Georges Decoster
* 1959-1961: Comte Henri de la Barre (Partit Catòlic
* 1962-1976: Marcel Crespin (PSC)
* 1977-1982: Marcel Crespin (PSC)
* 1983-2001: Jacques Galant (1939-2005)
* 2001- : Jacqueline Galant (MR)

## Enllaços externs

* Web de Jurbise
* Web d'Herchies
# Jure Zrimšek

Jure Zrimšek (20 de gener de 1982) és un ciclista eslovè, professional des del 2001 fins al 2012. Va combinar la carretera amb el ciclisme en pista. Del seu palmarès destaca la Jadranska Magistrala de 2004.

## Palmarès en pista

* 2002
** Campió d'Europa sub-23 en Puntuació

## Palmarès en ruta

* 2002
** Vencedor d'una etapa a l'Olympia's Tour
* 2003
** Vencedor d'una etapa a la Volta a Eslovènia
* 2004
** 1r a la Jadranska Magistrala i vencedor d'una etapa
* 2007
** Vencedor d'una etapa al Tour de Croàcia
* 2010
** 1r a la Banja Luka-Belgrad I
* 2011
** 1r al Gran Premi Šenčur

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Józef Turczyński

Jozéf Turczyński (Jitòmir, 2 de febrer de 1884 - Lausana, 25 de desembre de 1953) va ser un pianista, pedagog i musicòleg polonès que va exercir una poderosa influència en el desenvolupament de l'ensenyament i la interpretació del piano durant la primera meitat del segle XX, especialment en les obres de Frédéric Chopin, del qual va fer una edició interpretativa de les Obres completes per a piano que encara es considera definitiva.
Turczyński va néixer a Jitòmir, en una part de Volínia que ara és a Ucraïna. Primer va ser deixeble del seu pare. El 1907-1908 va estudiar amb Ferruccio Busoni a Viena i va debutar el 1908. Després va continuar estudis amb Anna Iéssipova a Rússia i va guanyar el primer premi al concurs de piano de Sant Petersburg el 1911. Va tocar a totes les capitals europees, i de 1915 a 1919 va ser professor al Conservatori de Kíev. Després va tornar a Polònia per fer-se càrrec de la classe de pianistes concertistes del Conservatori Estatal de Varsòvia.
Entre els pianistes que van rebre instruccions d'ell hi havia Halina Czerny-Stefańska (1935–39), Witold Małcużyński, Henryk Sztompka, Stanisław Szpinalski, Max Fishman i Ryszard Bakst.
L'edició de les obres completes de Chopin, l'edició més acceptada des de la Segona Guerra Mundial, es va iniciar sota la presidència editorial d'⁣Ignacy Jan Paderewski el 1937. Va ser preparat per a l'⁣Institut Frederic Chopin de Varsòvia (Instytut Fryderyka Chopina, Polskie Wydawnictwo Muzyczne). A la mort de Paderewski el 1941, quan tot just començava, Turczyński va assumir la tasca amb Ludwik Bronarski, i va acabar el treball el 1949 en 27 volums. Cada volum inclou un comentari compàs a compàs sobre textos variants com a suplement, i l'edició es va basar principalment en la comparació de manuscrits autògrafs, còpies aprovades i primeres edicions, amb especial atenció a les marques dinàmiques i digitacions originals, etc.
En els seus darrers anys, Turczyński va viure al Brasil, però va morir a Lausana, Suïssa.

## Referències

* Arthur Eaglefield Hull, A Dictionary of Modern Music and Musicians (Dent, Londres 1924).
* J. Methuen-Campbell, Chopin Playing from the Composer to the Present Day (Gollancz, Londres 1981).
* IJ Paderewski et al. (ed), Chopin Complete Works: VII Nocturnes, (Instytut Fryderyka Chopina, Varsòvia 1951), (10a edició 1970), 107-125.

## Enllaços externs

* (en polonès) Józef Turczyński - biografia; vegeu també llista d'obres
* The Fryderyk Chopin Institute - Persons related to Chopin: Józef Turczyński
# Khenemetneferhedjet III

Khenemetneferhedjet en jeroglífic :
Khenemetneferhedjet III (ẖnm.t nfr-ḥḏ.t, "unida amb la corona blanca") va ser una reina egípcia de la XII Dinastia. Era l'esposa del rei Amenemhet III. Va ser enterrada a la piràmide del seu marit a Dashur.
El seu nom es coneix només gràcies a un sol objecte, un vaixell d’alabastre ritual trobat a la seva inhumació. Va ser enterrada en un sarcòfag decorat, però no inscrit.
El seu enterrament es va trobar saquejat i només va aportar unes poques restes. Dieter Arnold, que va trobar el seu enterrament, va interpretar originalment el seu nom com el títol de la reina, ja que Khenemetneferhedjet era un títol de reina habitual a l'època, i va creure que la inscripció del vaixell ritual de la seva tomba portava el t´tol de la reina però no el seu nom propi. No obstant això, investigadors més recents criden l'atenció sobre el fet que no és freqüent donar el títol d'un individu i no el seu nom, especialment en objectes rituals d'una cambra sepulcral. Per tant, Khenemetneferhedjet és probablement el nom propi d'aquesta reina.

## Títols

Els títols coneguts de Khenemetneferhedjet III eren els següentsː
* Dona del rei.
* Membre de l’Elit.
* Amant dels dos països.

## Referències

* ↑ Arnold, 1980, p. 20.
* ↑ Roth, 2001, p. 440.

## Vegeu també

* La dona a l'Antic Egipte.

## Bibliografia

* Arnold, D. Dahschur, Dritter Grabungsbericht (en alemany). Mitteilungen des Deutschen Archäologischen Instituts, 1980.
* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Roth, Silke. Die Königsmütter des Alten Ägypten von der Frühzeit bis zum Ende der 12. Dynastie (en alemany). Otto Harrassowitz Verlag, 2001. ISBN 9783447043687.
# Khentakawess III

Khentakawess III, o Khentkaus III, fou una reina de l'antic Egipte que visqué durant la Dinastia V. El seu títol reial segurament fou "Dona del Rei". És possible que fos la muller del faraó Neferefre i la mare del faraó Menkauhor Kaiu. El seu títol hauria canviat a "Mare del Rei" quan el seu fill esdevingué el faraó.
El 4 de gener de 2015s's'anuncià la descoberta de la seva tomba per part d'arqueòlegs txecs. Abans d'això, segons el ministre d'antiguitats egipci, Mamdouh Eldamaty, es desconeixia l'existència de Khentakawess III. S'havien identificat dues reines egípcies anteriors amb el mateix nom.

## Referències

* 1 2 3 «Tomb of previously unknown pharaonic queen found in Egypt». The Express Tribune, 04-01-2015.
* ↑ «Tomb find reveals existence of new Egyptian queen». Fox News, 04-01-2015.
* ↑ «Tomb of Fifth Dynasty queen found in Egypt». ABC Online, 04-01-2015.

## Vegeu també

* La dona a l'Antic Egipte.
# Khenemetneferhedjet II

Khenemetneferhedjet II Ueret (ẖnm.t nfr-ḥḏ.t-Wrt, "unida amb la corona blanca") va ser una reina egípcia de la XII Dinastia. Era una de les esposes del rei Senusret III.

## Notícies

Khenemetneferhedjet en jeroglífic :
Va ser una de les quatre esposes conegudes de Senusret III, les altres tres eren Meretseger, Neferthenut i possiblement també Sithathoriunet.
El seu nom també era un títol de reina utilitzat a l'època: khenemetneferhedjet significa "unida amb la corona blanca"; el seu nom addicional, Ueret, significa "gran" o "el vell". Se l'esmenta a dues de les estàtues del seu marit (avui exposades al Museu Britànic de Londres i al Museu Egipci del Caire, respectivament. La que es troba al Caire es va trobar a Heracleòpolis.
Va ser enterrada a la piràmide IX del complex piramidal de Dashur, on es van trobar les seves joies el 1994.

## Títols

Els seus títols coneguts eren:
* Dona del Rei
* Gran del ceptre.

## Referències

* 1 2 3 Dodson i Hilton, 2004, p. 96.
* ↑ Dodson i Hilton, 2004, p. 92, 96.

## Vegeu també

* La dona a l'Antic Egipte.

## Bibliografia

* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
# Juvenal Amarijo

Juvenal Amarijo (Santa Vitória do Palmar, 27 de novembre de 1923 - Salvador, 30 d'octubre de 2009) fou un futbolista brasiler de la dècada de 1940.

## Trajectòria

Pel que fa a clubs, fou futbolista de Cruzeiro-RS, Flamengo el 1949, Palmeiras el 1951, Bahia el 1954 i el Ypirnga-BA on es retirà. Jugà amb la selecció brasilera al Mundial de 1950.

## Referències

* ↑ «Obituari». listown.com. Arxivat de l'original el 2009-12-28. [Consulta: 1r abril 2015].
* ↑ «Perfil». sambafoot.com. [Consulta: 1r abril 2015].
* 1 2 «Fomos heróis» (en portuguès). Revista Invicto, 18-07-2008. Arxivat de l'original el 2011-07-06. [Consulta: 7 gener 2009].
* ↑ «Todos os brasileiros - 1950» (en portuguès). FolhaOnline, 09-12-2005. [Consulta: 16 desembre 2017].
# Kanijeli Siyavuş Paixà

Kanijeli Siyavuş Paşa (antiga grafia Kanizheli Siyavush Pasha) fou un gran visir otomà (vers meitat del segle XVI-1602); portava el seu nom per Kanizhe, ciutat d'Hongria (Kanije en ortografia moderna, avui dia Nagykanizsa en hongarès) i era d'ascendència croata. Fou educat al palau d'Istanbul.
Va tenir una carrera estable ocupant diversos càrrecs militars amb els geníssers i finalment beglerbegi de Rumèlia. El 1580 va rebre el rang de visir i es va casar amb Fàtima Sultan, germana de Murat III, amb la qual va tenir dos fills i una filla. Va ocupar el càrrec de gran visir tres vegades: la primera el 6 de desembre de 1582 quan a causa de la poca solidesa de les conquestes a Geòrgia i la impossibilitat d'ajustar la pau amb Pèrsia fou destituït el gran visir Koca Sinan Paixà i el va substituir. Sembla que era un nomenament provisional i que no va adoptar cap decisió important especialment en relació a Pèrsia. El 25 de juliol de 1584 fou destituït i substituït al cap de tres dies per l'antic mameluc circassià Özdemiroğlu Osman Paşa que s'havia destacat a la guerra a Crimea i que va morir el 29 d'octubre de 1585; llavors fou nomenat el vell Hadim Mesih Paixà, que quasi tenia 90 anys (1 de novembre de 1585), però al cap de cinc mesos i mig va dimitir (14 d'abril de 1586) per un desacord amb el sultà i llavors Kanijeli Siyavuş Pasha va retornar al càrrec per segona vegada.
El va exercir fins al 2 d'abril de 1589 sense adoptar en aquest temps cap decisió rellevant; llavors es va produir una revolta militar i l'antic visir Koca Sinan Paixà, que vivia retirat a Üsküdar (i que sembla que havia utilitzat la seva fortuna per subornar alguns cortesans) fou cridat a la posició de gran visir per segona vegada (2 d'abril de 1589) i fou ell qui va ajustar la pau amb Pèrsia que posaven fi a 12 anys de guerra. Però el seu nou rival Ferhad Pasha va fer de manera de desacreditar-lo i fou destituït altre cop (2 d'agost de 1591) i Ferhad va ocupar el seu lloc però va perdre el càrrec el 4 d'abril de 1592 a causa d'una revolta dels geníssers i per tercera vegada fou cridat Kanijeli Siyavuş Pasha.
Tampoc en el seu tercer període, el més curt, va fer res destacat. Se'l coneixia més per les seves obres de caritat que pels seus actes de govern; les seves virtuts eren el seu caràcter moderat, la seva mesura, i que era incorruptible. Va caure com a la darrera vegada a causa d'una revolta dels geníssers i llavors fou cridat al càrrec per tercera vegada Koca Sinan Paixà (29 de gener de 1593).
Fou casat amb Fatma Sultan, filla del soldà otomà Selim II.
Va morir a Istanbul el 1602 i fou enterrat a Eyüb.

## Bibliografia

* Enciclopèdia de l'Islam, IX, 726
Gran visir otomà :
# Kaniel Dickens

Kaniel Dickens (Denver, Colorado, 21 de juliol de 1978) és un exjugador de bàsquet nord-americà. Mesura 1,98 metres i jugava en la posició d'aler.

## Carrera esportiva

Va ser triat en la segona ronda del Draft de l'NBA del 2000 en el lloc 50, per Utah Jazz. Després de no trobar lloc a l'NBA decideix anar-se'n a jugar a l'Ural Great de Rússia, i d'aquí l'equip d'exhibició dels Harlem Globetrotters. A l'any següent és triat en la vuitena posició del draft de l'NBA D-League per Fayetteville Patriots, on juga fins a novembre de 2001. Juga en diferents equips nord-americans fins a arribar el 2003 als Portland Trail Blazers de l'NBA. A començaments de 2004 canvia per un equip de la CBA, i en el mes de març del mateix any fa el salt a Europa per jugar al Joventut de Badalona. Al juliol torna als Estats Units, on anirà alternant equips d'NBA, CBA i NBDL. També jugà a la lliga ucraïnesa, la italiana i la francesa. Es va retirar com a jugador dels Southland Sharks de Nova Zelanda.

## Referències

* ↑ «Kaniel Dickens: Un ‘globetrotter’ como recambio en Badalona» (en castellà). Endesa Basket Lover, 29-03-2016 [Consulta: 15 juny 2018].

## Enllaços externs

* Kaniel Dickens jugador a l'ACB
# Karlovy lázně

Karlovy lázně (pronunciació txeca: ​: ; literalment "Balneari 'Charles'") és una discoteca de Praga, la República Txeca, situada a uns 50 metres del costat oriental del Pont de Carles a la riva del riu Vltava. L'edifici que alberga el club era un balneari datat del segle XIV, i encara conserva algunes característiques arquitectòniques originals, com ara la paret de rajoles de mosaic i les piscines-spa d'estil romà, que ara s'utilitzen com a pistes de ball. El club té cinc pisos, en cadascun dels quals sona un estil de música diferent, un fet que es reivindica sovint en el màrqueting del club.
Karlovy Lázně és la discoteca més gran de Praga, i afirma ser el complex d'oci nocturn més gran de l'Europa Central.

## Referències

* 1 2 «Karlovy Lazne in Prague». World's Best Bars. [Consulta: 24 març 2017].
* ↑ «The 15 very best nightlife spots in Prague» (en anglès). Time Out. Elijah Solidum, 28-10-2019. [Consulta: 13 novembre 2020].

## Enllaços externs

* Lloc web oficial de Karlovy lázně